stanford-oval/wikipedia huggingface dataset:
אליפות העולם בשחמט 2012
מהלך הדו-קרב > שוברי-שוויון

לאחר ש-12 המשחקים הראשונים נגמרו ללא הכרעה, התקיימו ארבעה משחקים מהירים כשוברי-שוויון, באורך של 25 דקות לשחקן ותוספת של 10 שניות למסע. בכל ארבעת המשחקים הגיע גלפנד עד פחות מדקה ונאלץ לבצע מהלכים במהירות, בעוד שלאנאנד נשארו מספר דקות.
מהלך הדו-קרב > שוברי-שוויון > משחק 13, גלפנד-אנאנד

1. ד4 ד5 2. ג4 ג6 3. פג3 פו6 4. ה-3 ה-6 5. פו3 פבד7 6. מהג2 רד6 7. רד3 0-0 8. 0-0 ה-5 9. ג:ד5 ג:ד5 10. ה-4 ה:ד4 11. פ:ד5 פ:ד5 12. ה:ד5 ח6 13. ב-3 פה5 14. פ:ה5 ר:ה5 15. צה1 צה8 16. רב2 רד7 17. מהד2 מהו6 18. ז3 צאג8 19. א4 מהו3 20. רה4 מה:ב3 21. צהב1 ר:ז3 22. צא3 מהב6 23. ר:ד4 ר:ח2+ 24. מ:ח2 מהד6+ 25. צז3 צ:ה4 26. ר:ז3 מח7 27. צ:ב7 צז8 28. מה:ח6+ מה:ח6+ 29. ר:ח6 צ:ז3 30. מ:ז3 רג8 31. צג7 מ:ח6 32. צ:ג8 צ:א4 1/2-1/2
מהלך הדו-קרב > שוברי-שוויון > משחק 14, אנאנד-גלפנד

1. ה-4 ג5 2. פו3 פג6 3. רב5 ה-6 4. ר:ג6 ב:ג6 5. ב-3 ה-5 6. פ:ה5 מהה7 7. ד4 ד6 8. פ:ג6 מה:ה4+ 9. מהה2 מה:ה2+ 10. מ:ה2 רב7 11. פא5 ר:ז2 12. צז1 רח3 13. ד:ג5 ד:ג5 14. פג3 0-0-0 15. רו4 רג6 16. ר:ד6 צ:ד6 17. צז5 פו6 18. צ:ג5+ מב8 19. פג4 צה8+ 20. פה3 פז4 21. פד5 פ:ה3 22. פ:ה3 רז4+ 23. ו-3 רג8 24. צה1 צח6 25. צח1 צחה6 26. צג3 ו-5 27. מד2 ו-4 28. פד5 ז5 29. צד3 צה2+ 30. מג1 צו2 31. ח4 צהה2 32. צג3 רב7 33. צד1 ז:ח4 34. פ:ו4 צה8 35. צח1 צג8 36. צ:ג8 ר:ג8 37. צ:ח4 רו5 38. צח5 ר:ג2 39. צב5+ מא8 40. פד5 א6 41. צא5 מב7 42. פב4 רז6 43. פ:א6 צ:ו3 44. פג5+ מב6 45. ב-4 צו4 46. א3 צז4 47. מד2 ח5 48. פד7+ מב7 49. פה5 צז2+ 50. מג3 רה8 51. פד3 ח4 52. צה5 רז6 53. פו4 צז3+ 54. מד4 רג2 55. צח5 צ:א3 56. צ:ח4 צז3 57. פד5 צז5 58. ב-5 רו5 59. צח6 רז4 60. צו6 צו5 61. צב6+ מא7 62. צז6 רו3 63. צז7+ מב8 64. פג3 רב7 65. מג4 רו3 66. מב4 רד5 67. פא4 רו7 68. צז5 רו3 69. פג5 מג7 70. צז6 מד8 71. מא5 צו5 72. פה6+ מג8 73. פד4 צו8 74. פ:ו3 צ:ו3 75. מב6 צב3 76. צז8+ מד7 77. רב8 0-1
מהלך הדו-קרב > שוברי-שוויון > משחק 15, גלפנד-אנאנד

1. ד4 ד5 2. ג4 ג6 3. פו3 פו6 4. ה-3 רו5 5. פג3 ה-6 6. פח4 רז6 7. פ:ז6 ח:ז6 8. רד3 פבד7 9. 0-0 רד6 10. ח3 0-0 11. מהג2 מהה7 12. צד1 צאג8 13. ג5 רב8 14. ו-4 פה8 15. ב-4 ז5 16. צב1 ו-5 17. ב-5 ז:ו4 18. ה:ו4 פהו6 19. ב:ג6 ב:ג6 20. רא6 צג7 21. רה3 פה4 22. צב2 ז5 23. צדב1 ז:ו4 24. ר:ו4 ה-5 25. ר:ה5 פ:ה5 26. צ:ב8 פז6 27. פ:ה4 ו:ה4 28. מהו2 מהז7 29. מח2 צגו7 30. מהז3 פו4 31. צ8ב3 מה:ז3+ 32. צ:ז3+ מח7 33. צד1 פה6 34. רה2 צו2 35. רז4 פו4 36. צב1 צו7 37. צב8 צ:א2 38. צג8 ה-3 39. צ:ה3 צ:ז2+ 40. מח1 צד2 41. צ:ג6 פה6 42. צו3 צ:ו3 43. ר:ו3 פ:ד4 44. צג7+ מח6 45. ר:ד5 צג2 46. רה4 צג3 47. מז2 מז5 48. מח2 פו3+ 49. ר:ו3 צ:ו3 50. צ:א7 צג3 51. צג7 מו4 52. צג8 מה5 53. ג6 מד6 54. ח4 צא3 55. מז2 צה3 56. ח5 צה5 57. ח6 צח5 58. צח8 מ:ג6 59. צח7 מד6 1/2-1/2
מהלך הדו-קרב > שוברי-שוויון > משחק 16, אנאנד-גלפנד

1. ה-4 ג5 2. פו3 ד6 3. רב5+ פד7 4. ד4 פזו6 5. ה-5 מהא5+ 6. פג3 פה4 7. רד2 פ:ג3 8. ר:ד7+ ר:ד7 9. ר:ג3 מהא6 10. ה:ד6 ה:ד6 11. מהה2+ מה:ה2+ 12. מ:ה2 ו-6 13. ב-3 רב5+ 14. מד2 רג6 15. צאד1 מו7 16. מג1 רה7 17. ד5 רד7 18. צב2 ב-5 19. פד2 א5 20. צחה1 צחה8 21. צה3 ו-5 22. צדה1 ז5 23. ג4 ב-4 24. ז3 רו8 25. צ:ה8 ר:ה8 26. פו3 מז6 27. צה6+ מח5 28. ח3 רו7 29. צו6 רז6 30. צה6 צה8 31. רו6 ז4 32. ח:ז4+ מ:ז4 33. פח2+ מח3 34. פו3 ו-4 35. ז:ו4 מז4 36. פז5 צא8 37. צה3 מו5 38. רב2 א4 39. פה6 רח6 40. צח3 ר:ו4+ 41. פ:ו4 מ:ו4 42. רו6 צא7 43. צה3 רה4 44. רח4 א:ב3 45. רז3+ מו5 46. א:ב3 צא1+ 47. מד2 צא2+ 48. מה1 צא6 49. ו-3 רב1 50. מד2 ח5 51. מג1 ח4 52. ר:ח4 מו4 53. רז5+ מ:ז5 54. מ:ב1 מו4 55. צה6 מ:ו3 56. מב2 1/2-1/2
וישוואנתן אנאנד ובוריס גלפנד
נאדר בשותי

| --- | --- |
 ענף מדעי:  למידת מכונה 
 מקום לימודים:  הטכניון – מכון טכנולוגי לישראל 
 מוסדות:  הטכניון – מכון טכנולוגי לישראל  אוניברסיטת קלגרי 
 תלמידי דוקטורט:  דייוויד קנת' וילסון, Christino Theodore Tamon 
 
נאדר בשותי (בערבית: نادر بشوتي) הוא פרופסור מן המניין המופקד על הקתדרה למדעים ע"ש מאורברגר בפקולטה למדעי המחשב בטכניון, תחום התמחותו הוא למידה חישובית.
ביוגרפיה

נאדר בשותי נולד לחנא, שרברב, ונאהי, עקרת בית. הוא למד בבית הספר האורתודוקסי למרות היותו קתולי. הוא הצטיין במדעים בתיכון והתקבל ללימודים בפקולטה לכימיה בטכניון ואחר כך עבר ללימודי מדעי המחשב. הוא סיים תואר ראשון במתמטיקה, ובשנת 1989 קיבל תואר דוקטור על עבודה שכותרתה Bounds on Multiplicative Complexity of Sets of Bilinear Form. בשנים 1989–1999 נמנה עם הסגל האקדמי של אוניברסיטת קלגרי בקנדה, שם קודם לדרגת פרופסור מן המנין, טרם חזרתו לטכניון בשנת 1999.
מחקריו הראשונים של בשותי היו בתחום תורת הסיבוכיות וסיבוכיות אלגברית. כשהגיע לקלגרי פרסם תוצאות חדשות לגבי סיבוכיות של מודלים חישוביים. בהמשך הקריירה החל להתעניין בתאוריית למידה חישובית בשם COLT (Computational Learning Theory). בין הישגיו בתחום היה פתרון שמצא, במאמר שפרסם בשנת 1995, לבעיה שהייתה פתוחה בתחום במשך עשור. בשנת שבתון שעשה בגוגל עסק בפיתוח אלגוריתם לסינון דואר זבל.
בד בבד עם חזרתו לטכניון, החל בלימודי כמורה והוסמך כדיקון (עוזר כמורה) וכעבור שנתיים הוסמך ככומר. אחיו הוא הפרופסור למתמטיקה דאוד בשותי.
Left & Right

"Left & Right" (בעברית: "שמאל וימין") הוא שיר של להקת הבנים הדרום קוריאנית סבנטין שפורסם כסינגל המוביל מתוך המיני-אלבום שלהם Heng:garæ (אנ') שפורסם ב-22 ביוני 2020.
רקע ופרסום

ב-8 ביוני 2020, פלדיס אנטרטיינמנט הודיעה שסבנטין יפרסמו את המיני-אלבום השביעי שלהם, Heng:garæ, בעוד שבועיים. המיני-אלבום סימן שינוי כיוון בסגנון הקבוצה, והכיל נושאים הקשורים לחגיגה וצמיחה, בניגוד לאלבום האולפן שלהם משנת 2019, An Ode (אנ'), שהכיל נושאים הקשורים לחוסר ודאות וחשש לעתיד . ב-21 ביוני, יום לפני יציאתו הרשמית, סבנטין פרסמו קליפ של הסינגל המוביל "Left and Right" בטיקטוק כאתגר ריקוד. ב-22 ביוני, סבנטין פרסמו את Heng:garæ יחד עם "Left & Right" והקליפ הנלווה אליו. הפרסום המוזיקלי הראשון של סבנטין מאז שהסוכנות שלהם, פלדיס אנטרטיינמנט, נרכשה על ידי הייב קורפוריישן.
מילים ולחן

הסינגל המוביל, 'Left & Right', הוא מסר לצעירים שצועדים בעקבות החלום שלהם. הם אולי הולכים ימינה ושמאלה, בלי לדעת באיזו דרך ללכת, אבל בעתיד יהיה בכוחם להגיע לשמים.
המקור באנגלית
"The lead track, ‘Left & Right,’ is a message for young people who challenge themselves to reach their dream. They may be going left and right, not knowing what path to take, but through that period, they will later be able to shoot up to the sky with their strength."
"Left & Right" הולחן על ידי ווזי ובומזו (אנ'), בעוד שמילותיו נכתבו על ידי ווזי, בומזו וורנון (אנ'). השיר תואר כמבוסס על "צלילי היפ הופ רטרו" המעוררים "תחושה של שנות ה-00 המוקדמות" עם הצבע המוזיקלי הייחודי של סבנטין. למרות שחברי הקבוצה הביעו חשש מבחירת הז'אנר, שלא היה להם ניסיון קודם בו, "Left & Right" נבחר כסינגל המוביל של המיני-אלבום החדש שלהם בשל פוטנציאל הריקוד והנושאים המעודדים את הנוער ומבטאים מסר של התקדמות בעוצמה וללא פחד. השיר נוצר בהשראת שיחות של ווזי עם חבריו ללהקה ובמיוחד עם הסולן הראשי סונגקוואן (אנ'), על הקריירה שלהם ועל חיי היומיום שלהם.
וידאו קליפ

בוידאו קליפ, שהופק על ידי סונג וון מו, חברי הלהקה רוקדים לצד סצנות הקשורות לנושא השיר. באחת הסצנות אדם מבוגר מסמן על תחילת מרוץ, אך רק סונגקוואן מתחיל לרוץ בעוד השאר נשארים ומתחילים לרקוד. כשסונגקוואן מגיע לסוף הדרך הוא נתקל בשלטים המדברים על מצליחנות, כמו "הנוער יכול לשנות הכל". השלטים אינם מעוררים בו אושר מכיוון שהם לא מדברים על התבגרות ועל הצורך ללמוד מטעויות. בהמשך הם שורפים גביעים וספר על הצלחה. לקראת הסוף החברים נתקלים בדילמה האם ללכת שמאלה או ימינה. במקום זאת, ג'ושע הופך את החצים כלפי מעלה. בעקבות כך אס. קאופס (אנ') נראה בתוך מכונית שעומדת על כן שיגור. ההמראה מצליחה, אך לאחר מכן החיצים מתהפכים, והמכונית צוללת כלפי מטה. בסצנת אחרי הכתוביות נראה אס. קאופס יוצא מהמכונית המרוסקת ומתחיל לרקוד לצלילי השיר. ב-8 באוגוסט, הוכרז שהקליפ עבר את ה-100 מיליון צפיות. ב-20 ביולי, פורסם סרטון כוריאוגרפיה המציג את חברי סבנטין מבצעים את תפקיד הריקוד של חבר אחר. ב-13 בינואר 2021, סבנטין פרסמו סרטון ביצוע של השיר בתוכנית המופע של קלי קלרקסון (אנ'), המציג את הקבוצה רוקדת על פני סטים בהשראת משרדים ותחנות רכבת תחתית.
ביקורת

בכתבה עבור The Line of Best Fit (אנ'), סופיה סיימון-באשל סימנה את "Left & Right" כ"סינגל המוביל המושלם לאלבום שזורק את ספר החוקים" וציינה שהשיר "מדגיש את הערך בלסמוך על ההחלטות שלך ולהתענג עליהם במקום לחשוב יותר מדי". דבושרי דוטה מ"רולינג סטון הודו" סיקרה את השיר באופן חיובי כ"סינתזה של קצב, תשוקה ונונשלנטיות בלתי פוסקת, אבל אופטימית לפני הכל" וסיכמה ש"החיוניות שלו, כולל שירה צלולה, ראפ עליז ותובנות שמוטבעות, משתלבים בכיף גלוי, מלא בשמחת האביב".
בילבורד מיקם את השיר במקום השלישי ברשימת 20 שירי הקיי-פופ הטובים ביותר לשנת 2020, ותיאר את השיר "כל כך שופע שכל צליל פורץ כמו קונפטי שמיעתי".
קבלה

"Left & Right" הגיע למקום הראשון במצעד ההורדות של גאון והשמיני במצעד הדיגיטלי (אנ').
שבחים

| תוכנית | תאריך |
| --- | --- |
שואו צ'אמפיון (אנ'): 1 ביולי 2020
אם קאונטדאון: 2 ביולי 2020
מיוזיק בנק: 3 ביולי 2020
שואו! מיוזיק קור (אנ'): 4 ביולי 2020
נתוני מכירות ותארים

| מקום> סטרימינג | תארים> סטרימינג | מכירות> סטרימינג |
| --- | --- | --- |
| יפן יפן (RIAJ) | זהב | 50,000,000  |
 נתוני סטרימינג בלבד המבוססים על תארים בלבד.
ראו גם

רשימת הזוכים במצעד של מיוזיק בנק (2020) (אנ')
הערות שוליים

↑  [Review] Left & Right – SEVENTEEN, KPOPREVIEWED, ‏22 ביוני 2020 (באנגלית)
תמונה מתוך הווידאו קליפ.
התאחדות ציוני גרמניה

שלט זיכרון למקס בודנהיימר בעיר קלן שבגרמניה, צולם ב-2007
שלט זיכרון במיינקה-שטראסה בברלין, לזכר מותם של ראשי התאחדות ציוני אמריקה, שנתרם על ידי הסוכנות היהודית
התאחדות ציוני גרמניה (בגרמנית: Zionistische Vereinigung für Deutschland) נוסדה על ידי מקס בודנהיימר ב-1894 בשם "האיגוד היהודי הלאומי" ("National-Jüdische Vereinigung") וב-1897 הפכה ל"איגוד הציוני של גרמניה" ("Zionistische Vereinigung für Deutschland").
עד שנת 1920 מנה הארגון כ-20,000 חברים, והיה ארגון הגג של הציונים בגרמניה. ההתאחדות פרסמה כמה עיתונים ביניהם ה-Jüdische Rundschau, שעד 1938 הגיע לתפוצה של 25,300 גליונות.
ב-1925 פוצל הארגון, ולצדו התקיים גם "האיגוד הציוני" ("Zionistische Vereinigung"). ב-1937 נאסרה פעילותה של ההתאחדות בגרמניה.
ראשי הארגון

מקס בודנהיימר (1894-1910)
ארתור הנטקה (1910-1920)
אלפרד קליי (1914)
פליקס רוזנבליט (1920-1923)
אלפרד לנדסברג (1923-1924)
קורט בלומנפלד (1924-1933)
זיגפריד מוזס (1933-1937)
לקריאה נוספת

יהודה אלוני, "התאחדות ציוני גרמניה" ועליית הנאציזם לשלטון, שנתון המכון להיסטוריה גרמנית, נספח 8, 1983, עמ' 105-122.
גיא מירון, ציוני גרמניה: מבמאים מבחירה לשחקנים בעל כורחם, בתוך: בין המולדות; היקים במחוזותיהם, (עורכים: משה צימרמן, יותם חותם), ירושלים: הוצאת מרכז זלמן שזר, מרכז קבנר להיסטוריה גרמנית, תשס"ו-2006, עמ' 55-59.
גדעון שני

| --- | --- |
אין תמונה חופשית
 לידה:  13 בנובמבר 1938 (בן 86) כפר סבא, פלשתינה (א"י) 
 מקום לימודים:  אוניברסיטת בר-אילן  המכללה האקדמית לחינוך ע"ש קיי  אוניברסיטת חיפה  המכללה הבין-זרועית לפיקוד ולמטה 
 תחום יצירה:  פיסול, ציור 
 פרסים והוקרה:  יקיר באר שבע (2006) 
 
גדעון שני (נולד ב-13 בנובמבר 1938) הוא צייר ופסל ישראלי. זוכה באות יקיר באר שבע לשנת 2006.
ביוגרפיה

שני נולד וגדל בכפר סבא. הוא בעל תואר ראשון בכלכלה מאוניברסיטת בר-אילן, תואר שני במדעי החברה והמתמטיקה מאוניברסיטת חיפה, בוגר בית הספר לפיקוד ומטה, מוסמך המכללה לביטחון לאומי ובוגר המרכז לאומנות חזותית במכללה האקדמית לחינוך קיי.
פעילות קהילתית

שני שרת כעשרים ושתים שנה בצה"ל, בהנדסה קרבית והשתחרר כמפקד בסיס בדרגת אלוף-משנה. הקים את חברת "כתר תובלה" בכימיקלים לישראל וניהל אותה, עבד כעשרים ושתים שנה במשרד הביטחון כמנהל חטיבה. מזה שלושה עשורים הוא מקדיש את זמנו לפעילות קהילתית וציבורית התנדבותית: כחבר הוועד המנהל של ארגון 'צוות' של גמלאי צה"ל הרחיב את מעגלי התעסוקה והחינוך. נטל חלק בפעילויות קידום למען המרכז לבריאות הנפש, ובעמותה לגיוס תרומות למרכז הרפואי 'סורוקה'. כיהן 4 שנים בוועדה הקרואה בירוחם בניהולו של עמרם מצנע, מילא 5 שנים תפקיד של סגן וממלא מקום ראש מועצת עומר (1992–1997). מכהן כיושב הראש ועדת הביקורת וחבר הוועד המנהל באוניברסיטת בן-גוריון.
ציור ופיסול

שני החל לצייר לראשונה עם יציאתו לגמלאות בשנת 2005. את הכשרתו בציור רכש, במרכז לאומנות חזותית, במכללה האקדמית לחינוך קיי בבאר שבע וסיים את לימודיו כמדריך מוסמך בכיר לאמנות. הוא מצייר בסגנון ריאליסטי, משתמש בצבעי מים, בצבעי אקריליק ובעיקר בצבעי שמן. תחום ציוריו רחב ומגוון ואפשר למצוא ביניהם ציורי נוף, דומם ודיוקנאות, כאשר הוא מתרכז בעיקר בנופי הנגב על צבעיהם המיוחדים. במהלך השנים מאז 2005 הציג מציוריו ב-17 תערוכות יחיד והשתתף ב-50 תערוכות קבוצתיות שהתקיימו בישראל ומחוצה לה (בפינלנד - 2010, לונדון - אוגוסט 2010, וופרטל - יוני 2011, וברומא - ספטמבר 2015). בשנת 2007 התקבל לאגודת הציירים והפסלים בישראל. בשנת 2012 נבחר ליו"ר אגודת הפסלים והציירים של באר שבע והנגב.
בין השנים 2012–2016 יוצר שיתופי פעולה בין אגודת הפסלים והציירים של באר שבע והנגב לאגודות אמנים ברחבי הארץ. במקביל מלמד אמנות בהתנדבות במרכז לבריאות הנפש באר שבע. עבודתו שואבת את חומריה מיופיים הקסום של נופי הדרום אליהם התוודע לראשונה בעת שירותו בצה"ל. מאז במשך למעלה מ-50 שנה, הפכו לסביבת חייו הפיזית, המנטלית והרגשית.
בשנת 2015 החל לפסל. את השכלתו רכש בסטודיו של הפסלת ציפי בירן. פסליו עוסקים בדיוקנאות אקספרסיביים ומושפעים רבות מסיפורי התנ"ך, מהם הם שואבים תמות של גבורה והקרבה. יצירתו מעוגנת במסורת הפיסול הריאליסטי: הוא מפסל בחימר ומשלים את יציקת הפסלים בברונזה ופוליאסטר.
הפסלים "שמשון מכה בלחי חמור טריה" ו"מבחן המים של השופט גדעון" שיצר שני נמצאים דרך קבע בגלריית "משרד" בתל אביב.
ציור ופיסול > תערוכות יחיד

2008 - דיוקן ונוף, הספרייה העירונית בבאר שבע, אוצר ישראל רבינוביץ
2010 - כביש 40, הספרייה העירונית בבאר שבע, אוצרת מרגלית שלי
2011 - מרקם דרומי, גני עומר, עומר, אוצרת רות פלדי
2012 - מסע בכביש 40, היכל התרבות, אריאל, אוצרת רחל זיו
2012 - סובב באר שבע, מכללת קיי כפר סבא, אוצר ישראל רבינוביץ
2013 - גבעות גורל 2, הבית בדפנה, עומר, אוצרת פאולה עובדיה
2013 - 3 ציירים מדבר 1, גלריית הגבעה, מיתר, אוצרת ד"ר רחל קרופ
2013 - ישובי גורל, בית האמנים בנגב, באר שבע, אוצרת יהודית מאיר
2014 - צניחת החומר ביד היוצר, גלריית קיי, באר שבע, אוצרים ישראל רבינוביץ ותמר טנא
2014 - פריצת דרך, מוזיאון מרכז ג'ו אלון, אוצרות חווי פיינגולד ותמר טנא
2015 - צליל וצבע, מוזיאון החאן, אשקלון, אוצרת חנה רביב
2016 - מאין מקום לשום מקום, בית שאגאל, חיפה, אוצרת תמר טנא
2016 - בין באר שבע למעבר יבוק, גלריית האגם, רעננה, אוצרת אורית לוטרינגר
2018 - שני ציירים ועוד צייר, בית שאגאל, חיפה, אוצרת רותי סגל
ציור ופיסול > תערכות קבוצתיות

ציוריו הוצגו בתערוכות קבוצתיות שנערכו בין היתר במשכן לאמנויות הבמה באר שבע (אוקטובר 2012), גלריית עמיעד בתל אביב (פברואר 2013), תיאטרון הבימה בתל אביב (דצמבר 2014), גלריית עמק חפר (פברואר 2017), בית שאגאל בחיפה (פברואר 2018), תיאטרון גבעתיים (מאי 2018), בנק הפועלים בתל אביב (מאי 2018) בית האומנים בכפר סבא (דצמבר 2018).
תארים והישגים

בשנת 2006 הוענק לו עיטור יקיר העיר באר שבע.
בשנת 2007 הוענק לו עיטור יקיר צוות.
בשנת 2010 קיבל את מדליית הכסף של הפדרציה העולמית WVF (ארגון הווטרנים העולמי) השייך לאונסק"ו.
בשנת 2014 הוענק לו עיטור מגן ראש העיר באר שבע לארגונים מצטיינים.
חיים אישיים

שני אלמן, היה נשוי לד"ר אסתר שני, אב לשתי בנות.
הערות שוליים

↑  יקירי באר שבע - תשס"ז 2006
↑  עודד בר מאיר, גמלאי באר שבע התאחדו, באתר mynet‏ באר שבע, 6 באוקטובר 2009
↑  מבקר האוניברסיטה, באתר אוניברסיטת בן-גוריון
אהרן מזיא

ערך זה עוסק במחנך ישראלי. אם התכוונתם לקרוב משפחתו, הרופא, הבלשן ואיש הציבור, ראו .
| --- | --- |
אין תמונה חופשית
 לידה:  4 בדצמבר 1910 ג' בכסלו תרע"א וילנה, האימפריה הרוסית 
 פטירה:  29 במאי 2004 (בגיל 93) ט' בסיוון תשס"ד רחובות, ישראל 
 מדינה:  הרפובליקה הפולנית השנייה, ישראל 
 תפקיד:  מנהל בית הספר אורט רחובות (1956–1977)
 בת זוג:  הדסה מזיא (פשצ'יק) (1916–1942) פרדקה מזיא (אוקסנהנדלר) (1946–1962)  רינה ארז (1973–?)
 
אהרן מזיא (ג' בכסלו תרע"א, 4 בדצמבר 1910, וילנה – ט' בסיוון תשס"ד, 29 במאי 2004, רחובות) היה פעיל ציוני, מחנך וסופר פולני-ישראלי. מייסד בית הספר המקצועי אורט ברחובות ומנהלו עד פרישתו לגמלאות (1956–1977).
ביוגרפיה

מזיא נולד בעיר וילנה שבליטא (אחרי מלחמת העולם הראשונה בפולין) בן למשפחת מזי"א (ראשי התיבות "מזרע ישראל איסרליין"), משפחה יהודית-מסורתית שבבעלותה היה בית מסחר לספרי קודש. לאחר לימודים תיכוניים בגימנסיה העברית "תרבות" בווילנה, נסע ללמוד באוניברסיטת ורשה, שם סיים תואר ראשון ושני בכימיה. במקביל התגייס לשורות תנועת הנוער הציוני, אשר הייתה בימים ההם אחת מתנועות הנוער הציוניות הגדולות בפולין. תוך זמן קצר לקח על עצמו אחריות גדלה והולכת, עד שמונה לראש הנוער הציוני בפולין.
ב-1939 יצא לייצג את תנועתו בקונגרס הציוני העולמי ה-21 שנערך בז'נבה. לפני חזרתו לפולין פרצה מלחמת העולם השנייה וצבאות גרמניה הנאצית פלשו לפולין. אנשי התנועה הציעו לאהרן מזיא שלא לחזור לפולין אלא לעלות ישירות משווייץ לארץ ישראל, אלא שהוא העדיף לחזור לפולין ולפעול לארגון הסניפים והחניכים הרבים. לאחר חזרתו נדרש על ידי מוסדות התנועה בארץ ישראל לעלות וסודר לו סרטיפיקט עלייה זוגי. הוא נישא להדסה פשצ'יק (1916–1942), מדריכה בתנועה, ויחד עמה יצא למסע יבשתי ארוך לעבר ארץ ישראל.
בדרכו עבר בווילנה ופגש את הוריו בתחושה קשה, שזו הפעם האחרונה שיראה אותם. (הם נספו בשואה יחד עם אחותו, בעלה ואחייניתו; שתי אחיות נוספות, חיה וטובה מזיא, הצליחו להימלט מהגטו ולהצטרף לפרטיזנים ביערות וכך ניצלו, האח ראובן כבר היה בארץ ישראל, עורך בהוצאת מסדה). הוא נסע למוסקבה, לאודסה ולאיסטנבול ומשם לארץ ישראל.
בשנת 1940, לאחר עלייתו ארצה, היה ממקימי קיבוץ ניצנים, אחד מהקיבוצים הספורים של תנועת העובד הציוני. שם עסק בחקלאות ועד יומו האחרון היה מלא גאווה, על שבתעודת הזהות שלו נכתב המקצוע "פרדסן". ב-1943 נפטרה אשתו משחפת.
בשנת 1945 נשלח על ידי התנועה למחנות העקורים באיטליה, שם טיפל באלפי ניצולי השואה וספג את סיפורי הזוועה . מאוחר יותר הכיר בתל יצחק את אשתו השנייה, פרדקה מזיא (אוֹקסֶנהנדלֶר, 1922–1994), ניצולת שואה, סופרת ואחת ממייסדות המסעות לפולין. לבני הזוג נולדו שתי בנות, הבכורה עידית קשת, והצעירה צביה נפטרה בטרם מלאה לה שנה מדלקת קרום המוח. לאחר חזרתו לארץ התגייס לשורות ההגנה והיה בין מקימי חמ"ד (חיל המדע), תוך ניצול הידע האקדמי שלו בכימיה.
בתום מלחמת העצמאות, למרות היותו בין מנהיגיה של תנועת הציונים הכלליים (התנועה הפוליטית אליה השתייכה תנועת הנוער שלו, הנוער הציוני) בחר שלא להיכלל ברשימת התנועה לכנסת הראשונה, בטיעון ש"הציונות אל לה להיות קרדום לחפור בו". לאחר המלחמה לימד אהרון מזיא בכרכור ולאחר מכן ביפו. ב-1956 מונה למנהל תיכון אורט רחובות, אותו ניהל עד לפרישתו לגמלאות. ב-1962 נפרדו בני הזוג מזיא.
מזיא כמחנך

מזיא הביע את דעתו, שבימי העלייה הציווי הציוני הראשון במעלה היה ההתיישבות, בשעת המלחמה היה הציווי ייצור אמצעי לחימה, ועתה לאחר המלחמה, הציווי העליון הוא חינוך רבבות העולים המגיעים מכל קצווי העולם. בניגוד למצופה לא לימד מדעים בבית הספר, אלא דווקא את תחומי מדעי הרוח, אותם העריך כתחומי הלימוד המעצבים את האדם הצעיר. במיוחד ספרות, לשון עברית ותנ"ך.
בתחילה לימד בבית ספר פנימייתי בכרכור ולאחר מכן באורט ביפו. בשנת 1956 קיבל את הניהול של תיכון אורט רחובות, בראשו עמד עד ליציאתו לגמלאות ב-1977
בשנת 1973 נישא בשלישית לרינה ארז, מורה לצרפתית. ויחד עמה הקים בית אשר הלך ונטה לכיוון המסורת. לאחר יציאתו לגמלאות החל אהרן מזיא לקיים אורח חיים דתי, אותו הכיר מנעוריו ומבית הוריו, אך נטש בבגרותו.
מזיא כמחנך > תפיסתו החינוכית

השנים של מזיא בראשות אורט רחובות הפכו בית ספר זה לאחד מבתי הספר הטכנולוגים המובילים. מזיא היה ידוע בגישתו החינוכית השמרנית, התובענית, הכוללת משמעת נוקשה. הדבר יצר לו חוגים של תומכים נלהבים לצד מבקרים חריפים. במקביל לעבודתו החינוכית עסק בתרגום ובכתיבה. הוא תרגם מספר ספרים מפולנית לעברית, כתב וערך חוברות לימוד בתחומי ההומניסטיקה וספר אחד להוראת הלשון העברית.
מזיא לחם מלחמות אידאולוגיות רבות: הוא לחם לשימור הלהט הציוני גם לאחר שהיחס למילה "ציונות" הפך ליחס ציני ולגלגני. הוא לחם על עיצובו של נוער עם עמוד שידרה ערכי ברור והאמין כי הדרך לעיצוב הנוער עוברת בקריאה של ספרות מופת והזדהות עם דמויות מופת. וכך באורט רחובות, בית ספר טכנולוגי, התקיימה החובה של הגשת דוחות קריאה תקופתיים. מזיא התנגד בחריפות למגמות הפרוגרסיביות בחינוך, אשר התמקדו בהרגשה הטובה של התלמיד במקום בהישגיו ובעיצוב אישיותו. האישיות מתעצבת דווקא בתוך מסגרת ברורה, טען, ולכן על בית הספר ליישם כללים ברורים, מנוסחים היטב וידועים לתלמידים. לחם לקידום אורח חיים צמחוני, האמין כי הבריאות מותנית בהקפדה על שילוב נכון של מזונות, ובצמצום המזון המגיע מן החי, ואף כתב מאמרים בנושאים אלה בעיתונות הכללית ובעיתונות הייעודית. לאחר יציאתו לגמלאות המשיך ביתר שאת בפעילותו כסופר והוגה, כתב מאמרים רבים ושני ספרים.
מותו והנצחה

מזיא נפטר ב-2004.
רחוב בדרום רחובות נקרא על שמו. קיבל את אות "יקיר העיר רחובות" בשנת 1980.
ספרים ותרגומים

"ביאליק האחד" - ספר פרשנות ציונית לשירתו של המשורר הלאומי,
"מלבב נופים" - מבחר שירים, הוצאת רשפים תשנ"ב 1992
"הנערה מהבית הלבן", מאת קורנל מקושינסקי
"אבירי התכלת" מאת הלינה גורסקה (אנ')
הערות שוליים

↑  הקבר של הדסה מזיא פשציק בבית העלמין בהרצליה, באתר BillionGraves.
↑  הקבר של אהרן מזיא בבית העלמין הישן ברחובות, באתר BillionGraves.
↑  הספרייה הלאומית, "מלבב נופים" מאת אהרן מזי"א
| --- | --- |
בקרת זהויות :  NLI: 987007310574805171  GND: 1158343965  LCCN: nr92033034  NTA: 226470768  VIAF: 297689382   WorldCat (עם VIAF): 297689382
דור שלום

| --- | --- |

 מדינה:  ישראל 
 תקופת הפעילות:  5 בנובמבר 1995 – 3 בדצמבר 2009 (14 שנים) 
 
דור שלום (או דור שלם דורש שלום) הייתה תנועה חברתית-פוליטית שנוסדה ב-5 בנובמבר 1995 עקב הזעזוע שפקד את החברה הישראלית בעקבות רצח יצחק רבין.
התנועה הוקמה על ידי טל זילברשטיין, נועם קדם, זיו תירוש, מוטי חבר, הקופירייטר אבירם פידל (שאף הגה עבור העמותה את שמה ואת הסיסמה "דור שלם דורש שלום"), נמרוד רובי, רפי ברזילי, רונן חכימי, תמי אייל, אודי נטע וגדי כץ, תחת חסותו של איש העסקים וזוכה פרס ישראל דב לאוטמן.
הזעזוע מהרצח סחף אחריו רצון לפעול פעולה מעשית לעיצוב פני החברה בישראל לדמוקרטית ושוויונית יותר. התנועה שאפה לחולל שינוי בישראל לקהילה הנוטלת אחריות על הנעשה בסביבתה, כמעין המשך ל"נוער הנרות" (בני הנוער, שלאחר הרצח, התאבלו בהמוניהם על רבין). כך למשל פעלו מתנדבי התנועה בשכונות מצוקה בחינוך ועזרה לילדים. בתקופת שיא פריחתה של התנועה עמד בראשה יובל רבין, בנו של ראש הממשלה המנוח יצחק רבין.
העמותה הייתה מעורבת בפרשת עמותות ברק ובתחילת שנות ה-2000 חדלה מפעילותה.
הקמה ופעילות

דור שלום דורש שלום הוקמה על ידי קבוצת נערים אשר התאחדו במטרה לפעול למען החזון שנקטע בעקבות רצח ראש ממשלת ישראל, יצחק רבין. התנועה החלה בפעילותה במהלך תקופת השבעה כאשר נוער הנרות נאספו במרכז תל אביב כחלק מתהליך ההתאבלות על הרצח. מייסדי התנועה החליטו לשמר את המורשת של יצחק רבין. דב לאוטמן החל במימון התנועה ואליו הצטרפו מממנים נוספים. הפעולה הראשונה הייתה עמידה מול ביתו של שמעון פרס (מחליפו של רבין) בימי שישי באות תמיכה וחלוקת אלפי שלטים של "דור שלם דורש שלום".
דור שלום נרשמה כעמותה בפברואר 1996. מטרותיה של העמותה, לפי תעודת הרישום, הן: חינוך בני הנוער בפרט, והציבור בכלל, לתרבות דמוקרטית באמצעות הסברה, פרסום ופעילויות חברתיות וכן תמיכה בקידום תהליך השלום בין ישראל לשכנותיה. חודש לאחר הקמתה הצטרפו לדור שלום אלפי מתנדבים ובתום חצי שנה היא מנתה מעל לעשרת אלפים פעילים בשבעה סניפים ברחבי הארץ.
במהלך תקופת היווסדות העמותה התגבש גרעין קטן של פעילים בשכר. טל זילברשטיין מונה לתפקיד המנכ"ל ונועם קדם מונה לתפקיד הדובר ומוטי חבר כאחראי סניפים ופעילים. בחודשים הבאים שורה של פעילויות העלתה את דור שלום לתודעה הציבורית, ביניהן: הפגנה מול בית נתניהו בקריאה להמשיך בדרך השלום, ארגון עצרת הזדהות עם חיילי צה"ל ומעקב אחר ההסתה בתקשורת ימנית. מאוחר יותר אורגנה עצרת גדולה בכיכר רבין בהשתתפותה של לאה רבין.
לאחר בחירות 1996 הועצם כוחה של דור שלום עם הצטרפותו של יובל רבין, בנו של ראש הממשלה המנוח, יצחק רבין. פעילותו הציבורית של יובל רבין החלה לאחר רצח אביו כחלק מהחזון לקדם את המורשת שנקטעה בטרם עת.הופעתו הציבורית הראשונה כמי שעומד בראש דור שלום הייתה בעצרת שקיימה התנועה ברחבת מוזיאון תל אביב. כאשר נדרש לייצג את דור שלום במפגשים ברחבי העולם הוא קיבל את התואר יו"ר התנועה. כשנה לאחר הקמתה, דור שלום צברה מעל ל-30 אלף פעילים. במהלך כהונתו של יובל רבין התנועה הייתה מעורבת בפעילות חברתית חינוכית, והוא ייצג אותה במפגשים הנועדו לקדם את מטרותיה. תחושת הזעזוע מהרצח תועלה למסר פוליטי בעד השלום והושקעו משאבים למען צמצום פערים חברתיים.במסגרת דור שלום פעלו ארגוני נוער שעסקו בין היתר במפגשים בין בני נוער בעלי רקע שונה ומגוון שיוכים פוליטיים. בתנועה צמחו פעילויות לקידום המסר החינוכי-חברתי אשר התפתחו להיות גופים עצמאיים ששרדו גם שנים לאחר שתנועת דור שלום חדלה מלהתקיים: תנועת חינוך ישראלי (ח"י), עמותת צ.ב.ע - צעירים בונים עתיד ותנועת אחריי! (הכנת בני נוער לשירות). בשלהי 1998 יובל רבין התפטר מתפקידו והתנתק מתנועת דור שלום.